एह्‌दे परैंत बारी आई कर्ज दे भार थमां लदोई दी अर्थबवस्था दी। इस बारे च बी तार्किक ते वैज्ञानिक अंदाज च उनें गलाया जे देश च गरीबी, बेरोजगारी ते अन्याऽ दा कारण नेताएं दी नीयत च खोट औना ऐ ते इस कारण थमां व्यैक्तिक जीवन ते राश्ट्रीय जीवन दे बछकार दी खाई लगातार चौड़ी होआ ‘रदी ऐ। बाबा ने गलाया, ‘छड़ा चंगा बेल्ला होना गै बड़ा नेईं ऐ की जे शब्द दी अवाज कन्नै मता प्रभावी कर्म दी अवाज होंदी ऐ जेह्‌ड़ा असर भाएं चिरे कन्नै करे ब एह् असर कारगर ते स्थाई होंदा ऐ। मेरी कर्मशक्ति गै मेरे शब्दें उप्पर भारी पौंदी ऐ ते इयै मेरी विश्‍वव्यापी स्वीकार्यता दी कुंजी ऐ।’